# Арекипа

| Арекипа |
| --- |
| регионален адм. центар |
| Град Арекипа |
|  |
| Катедрала во АрекипаМанастир Санта Каталина де СјенаМистиУлица во АрекипаЦрква Ла КомпањаПоглед кон Арекипа |
|

|  |  |
| --- | --- |
| Знаме | Грб |

 |
| Прекар(и): *La Ciudad Blanca* (Бел Град), *León del Sur* (Јужен лав) |
| Химна: Himno Arequipeño  |
| Држава | Перу |
| Регион | Арекипа |
| Покраина | Арекипа |
| Основан | 15 август 1540 |
| Основач | Гарси Мануел де Карахал |
| Управа |
|  • Градоначалник | Виктор Уго Ривераа(2023–2026)  |
| Површина |
|  • регионален адм. центар | 69 км2 (27 ми2) |
|  • Метро | 2.923,53 км2 (112,878 ми2) |
| Надм. вис. | &100000000000023350000002.335 м |
| Население (2 во Перу) |
|  • регионален адм. центар | 1.008.290 |
|  • проц. од (2022) | 1.226.404 |
|  • Густина | 15,000/км2 (38,000/ми2) |
|  • Метро | 1.034.736 |
| Демоним | Арекипец |
| GDP (PPP, constant 2015 values) |
|  • Год. | 2023 |
|  • Вкупно | $12.8 милијарди |
|  |
| Час. појас | PET (UTC-5) |
|  • Лето (ЛСВ) | PET (UTC−5) |
| Поштенски број | 040 |
| Повик. бр. | 54 |
| Мреж. место | muniarequipa.gob.pe |
|  |
| Светско наследство на УНЕСКО |
| *Службен назив: Историски центар Арекипа* |
| Тип: | културен |
| Критериуми: | i, iv |
| Прогласено: | 2000 (24th session) |
| Број | 1016 |
| Region: | Латинска Америка и Карибите |
|  |

**Арекипа** (шпански: *Arequipa*, кечуански и ајмарски: *Ariqipa*), локално познат и по прекарите „Бел град“ (*Ciudad Blanca*) и „Јужен лав“ (*León del Sur*) е град во Перу. Арекипа е административен центар на истоимената покраина и департман . Градот е седиште на Уставниот суд на Перу и често се нарекува „правен главен град на Перу“. Тој е втор најнаселен град во Перу, по главниот град Лима. Арекипа е познат по својата колонијална архитектура и градбите од вулкански камен. Градеот е голем културен и економски центар.

Арекипа е важен индустриски и трговски центар на Перу, и се смета за втор индустриски град во земјата. Градот одржува блиски трговски врски со Чиле, Боливија и Бразил.

Градот бил основан на 15 август 1540 година, под името „*Прекрасна вила на Пресвета Богородица од Успението*“ во името на маркизот Франциско Пизаро . На 22 септември 1541 година, монархот Карлос V наредил градот да се нарекува „Град Арекипа“. За време на вицекралскиот период, тој добил на важност поради својата извонредна економска улога, и се карактеризирал со фиделизам кон шпанската круна, што пак го именувал градот со титули како „многу благороден и многу лојален“. Во републиканската историја на Перу, градот бил центар на народни, граѓански и демократски бунтови. Исто така, градот е лулка на значајни интелектуални, политички и религиозни личности. Во републиканската ера, му била доделена титулата „Херојски град на слободните луѓе од Арекипа“.

Неговиот историски центар се протега на површина од 332 хектари и е прогласен за светско наследство на УНЕСКО.

## Географија

### Опис

Градот се наоѓа на просечна надморска височина од 2.328 метри надморска височина, каде најнискиот дел од градот е на 2.041 метар надморска височина во областа наречена Хуајко Учумајо, додека највисоката се наоѓа на 2.810 метри над нивото на морето.

Централниот дел на градот е поделен од реката Чили од север кон југ. Северно и источно од Арекипа се наоѓаат Андите, додека на југ и запад се Андите. Долината Арекипа стратешки ги поврзува крајбрежните и планинските региони на јужен Перу.

Низа вулкански конуси доминираат над градскиот хоризонт – Мисти и изгаснатите вулкански групи Пичу Пичу и Чачани . Западните падини на Андите се одликуваат со дебели, обемни слоеви на вулканска лава.

### Клима

Климата во градот е претежно сува во зимскиот, есенскиот и пролетниот период, поради ниската атмосферска влажност и нивото на врнежи што одговара на пустинска клима . Во просек, Арекипа има 300 сончеви денови годишно. Типично, температурите не надминуваат 25 степени и не паѓаат под 5 стеопени. Влажната сезона трае од декември до март и е обележана со присуство на облаци попладне и ниски врнежи од дожд. Во зима (јуни и јули), температурата паѓа на просек од 6 степени.

Просечната релативна влажност е 46%, со просечна максимална вредност од 70% во летната сезона и минимален просек од 27% во текот на есента, зимата и пролетта.

## Административна поделба

Метрополитенската област Арекипа се состои од 19 окрузи, со вкупна површина од 123,798 хектари од кои 4,104 се особено урбанизирани.

| Не. | Округ | Не. | Округ |
| --- | --- | --- | --- |
| 1 | Центар | 7 | Паукарпата |
| 2 | Кајма | 8 | Јакобо Хантер |
| 3 | Серо Колорадо | 9 | Мирафлорес |
| 4 | Сачака | 10 | Тиабаја |
| 5 | Јанахуара | 11 | Џ.Л. Бустаманте и Риверо |
| 6 | Алто Селва Алегре | 12 | Маријано Мелгар |
| 7 | Сабандија | 14 | Сокабаја |
| Source: National Institute of Statistics and Informatics |

## Демографија

Според пописот од 2007 година, 70% од вкупното население на департманот Арекипа и 90% од неговото урбано население живее во самиот град Арекипа. Градот е втор најнаселен во Перу, по главниот град на државата.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Етнички состав на Арекипа (2017) |
| --- |
| Етничка група |  | Процент |
| Местици |    | 55,9 % |
| Кечуани |    | 30,0 % |
| Белци |    | 4,9 % |
| Останати староседелци |    | 3,5 % |
| други |    | 3,4 % |
| без одговор |    | 2,3 % |

 |

## Наводи

## Надворешни врски

* Општина Арекипа
* Регион Арекипа Архивирано на 23 септември 2020 г.
* Арекипа, Перу